Mistä sai alkunsa?

Mehujehu sai alkunsa siitä tavallisesta tarinasta vuonna 2009:

Jano. Pillimehu lapselle käteen ja tiukka ohjeistus: “Pidä tiukasti kiinni, mutta älä vaan purista!”. Puristi sitten kuitenkin.. Paita, housut, pöytäliina, tuoli ja koko lähiympäristö jälleen kerran kauheassa mehusotkussa.

Mitä tekee isä? Kun ratkaisua ei kaupasta löydy, pitää tehdä itse ja näin näki ensimmäinen mehujehu päivänvalon. Muutama kesä tuosta on vierähtänyt. Nyt mehut juodaan ilman sotkua ja mehujehu on muotoutunut itsestään selväksi matkakaveriksi – se on virtaviivainen ja valloittava – käytännöllinen ja komea.